
TUDOMÁNYOS ÉS TECHNOLÓGIAI MINISZTÉRIUM

Álláspályázat
Nemzeti Adatvagyon Ügynökség Kft., 
Ügyvezető tisztségének betöltésére

1. A Nemzeti Adatvagyon Ügynökség Kft. jogállása

A Nemzeti Adatvagyon Ügynökség Korlátolt Felelősségű Társaság (NAVÜ Kft.) a Magyar Állam tulajdonában álló, önálló jogi személyiséggel rendelkező gazdasági társaság, amely jogszabályban meghatározott közfeladatokat lát el.

A Kormány tagjainak feladat- és hatásköréről szóló 90/2026. (V. 13.) Korm. rendelet alapján a tudományos és technológiai miniszter feladatkörébe tartozik az e-közigazgatási és informatikai fejlesztések egységesítése, valamint a nemzeti adatvagyon-gazdálkodással kapcsolatos feladatok ellátása.

Az egyes állami tulajdonban álló gazdasági társaságok feletti tulajdonosi joggyakorlásról szóló 3/2026. (VI. 30.) PM rendelet 1. melléklet XIV. részének 5. pontja alapján a NAVÜ Kft. feletti tulajdonosi jogokat 2030. december 31-ig a Tudományos és Technológiai Minisztérium gyakorolja.

A TTM Szervezeti és Működési Szabályzatáról szóló 2/2026. (IX. 21.) TTM utasítás 4. függelékének 2. A) táblázata szerint a NAVÜ Kft. tekintetében a tulajdonosi jog gyakorlója a miniszter, a szakmai felügyeleti jog gyakorlója a digitalizációs államtitkár, szakmai közreműködőként pedig a kormányzati informatikáért felelős helyettes államtitkár jár el.

A NAVÜ Kft. közfeladatait a nemzeti adatvagyon hasznosításának rendszeréről és az egyes szolgáltatásokról szóló 2023. évi CI. törvény, valamint a 250/2024. (VIII. 15.) Korm. rendelet határozza meg.

2. A Nemzeti Adatvagyon Ügynökség Kft. feladatai:
· A nemzeti adatvagyon hasznosításának szakmai koordinációja, szakmai és módszertani támogatása.
· A nemzeti adatpolitika végrehajtásának figyelemmel kísérése.
· A nemzeti adatvagyon-gazdálkodási folyamatok vizsgálata, mérések, kutatások és elemzések készítése.
· Az adatvagyon-gazdálkodást akadályozó tényezők, problémák és kockázatok azonosításában való közreműködés.
· Az állami nyilvántartások rendszerezési és konszolidációs lehetőségeinek vizsgálata.
· Javaslattétel az állami nyilvántartások adatminőségének és interoperabilitásának javítására.
· A nemzeti adatvagyon-gazdálkodás szakmai módszertani szabályainak és alapelveinek kidolgozása, miniszteri jóváhagyásra előterjesztése.
· Az egységes adatmenedzsment, adatintegráció, adatbiztonság, törzsadatkezelés és metaadat-kezelés módszertani támogatása.
· Az adathasznosítás-támogatási szolgáltatások szabályszerű nyújtásának felügyelete.
· Kötelezettségszegés vagy mulasztás esetén miniszteri intézkedés kezdeményezése.
· A Nemzeti Adatvagyon Leltárhoz kapcsolódó feladatok ellátása és a leltár naprakészen tartásának támogatása.
· A Nemzeti Közadatportálon keresztül nyújtott szolgáltatások működtetése.
· A közadatkataszterrel kapcsolatos közzétételi és tájékoztatási feladatok ellátása.
· Egyablakos adathasznosítási tájékoztatási és kapcsolattartási szolgáltatás biztosítása.
· Az adatok további felhasználását támogató szolgáltatások biztosítása a jogszabályban meghatározott körben.
· Adat-összekészítési, adat-összekapcsolási, elemzési és személytelenítési szolgáltatások biztosítása a vonatkozó feltételek szerint.
· A kormányzati döntéstámogatáshoz kapcsolódó adathasznosítási feladatok ellátása.
· A szervezeti adatfelelősök és adattovábbítási kapcsolattartók módszertani képzésének megszervezése.
· A közigazgatásban dolgozók adattudatosságának fejlesztése.
· A mesterséges intelligencián alapuló innovatív adatszolgáltatások lehetőségeinek vizsgálata.
· Együttműködés az adatfelelős szervezetekkel, az érintett állami intézményekkel és más szereplőkkel.
· A jogszabályban vagy egyedi kormánydöntésben meghatározott további feladatok ellátása.


3. Az Ügyvezető feladatai:
A Társaság ügyvezetését az ügyvezető látja el, aki képviseli a Társaságot, közvetlenül irányítja a munkaszervezetet, ellátja a Társaság feladatainak operatív irányítását és szakmai felügyeletét, valamint felel a tulajdonossal szemben az irányítási rendszer tulajdonosi érdekeknek megfelelő működtetéséért. Ennek keretében felügyeli és irányítja különösen:
· A Nemzeti Adatvagyon Leltár vezetése és naprakészen tartása.
· A Nemzeti Közadatportál működtetése.
· Az egyablakos adathasznosítási tájékoztatási és kapcsolattartási szolgáltatások biztosítása.
· Az adatok összekészítésével, összekapcsolásával, elemzésével és személytelenítésével kapcsolatos szolgáltatások irányítása.
· A kormányzati döntéstámogatási adatszolgáltatások megszervezése.
· Együttműködés az adatfelelős szervezetekkel.
· A szolgáltatások adatvédelmi, adatbiztonsági és jogszabályi megfelelőségének szervezeti szintű biztosítása.

4. A foglalkoztatás feltételei
· Foglalkoztatás jogviszonya: a munka törvénykönyve (Mt.) hatálya alá tartozó munkaviszony
· Munkaviszony időtartama: határozatlan idejű
· Díjazás: versenyképes, a szakmai tapasztalathoz és a munkakör felelősségi szintjéhez igazodó bérezés
· Tervezett munkába lépés időpontja: 2027. január 1.


5. Jelentkezési feltételek:
· magyar állampolgárság;
· büntetlen előélet;
· felsőfokú végzettség;
· legalább 10 éves szakmai tapasztalat adatgazdálkodási, adatvagyon-hasznosítási, információmenedzsment vagy digitális szolgáltatási területen, ezen belül legalább 5 éves vezetői tapasztalat;
· adatgazdálkodási, adatkezelési vagy adatvagyon-hasznosítási rendszerek és szolgáltatások irányításában szerzett tapasztalat;
· stratégiai tervezésben, szervezeti működés irányításában és fejlesztésében, valamint vezetői döntés-előkészítésben szerzett tapasztalat;
· tárgyalóképes angol nyelvtudás.

A pályázat során előnyt jelent: 
· Több szervezetet vagy gazdasági társaságot érintő szakmai együttműködések koordinálásában szerzett vezetői tapasztalat.
· Vállalatcsoportban, holdingstruktúrában vagy komplex intézményi környezetben szerzett vezetői tapasztalat.
· Szervezeti működés és folyamatok értékelésében, optimalizálásában szerzett tapasztalat.
· Adatgazdálkodási és adatkezelési folyamatok értékelésében, fejlesztésében vagy egységesítésében szerzett tapasztalat;
· Összetett szervezeti átalakítások, feladat- és hatáskörök újraszervezése, valamint szervezetek közötti feladatellátási folyamatok átalakítása terén szerzett vezetői tapasztalat;
· Adatvagyon-gazdálkodási rendszerek, adatplatformok vagy adatmegosztási szolgáltatások kialakításában és fejlesztésében szerzett tapasztalat;
· Teljesítménymenedzsment, szolgáltatásminőség-értékelés vagy erőforrás-tervezés területén szerzett tapasztalat;
· A nemzeti adatvagyon-gazdálkodási intézményrendszer és a kapcsolódó jogszabályi környezet ismerete.



6. A pályázattal együtt benyújtandó dokumentumok:

1. szakmai önéletrajz a csatolt minta szerint tartalommal (1. sz. melléklet);
1. szakmai koncepció, a szervezet rövid és hosszútávú stratégiájára, felépítésére, amelyet ügyvezetőként kíván megvalósítani (legalább öt, legfeljebb tíz oldal terjedelemben);
1. összeférhetetlenségi és kizáró okokra vonatkozó nyilatkozat a csatolt minta szerint (2. sz. melléklet);
1. nyilatkozat a személyes adatok kezeléséről és a pályázat nyilvánosságáról a csatolt minta szerint (3. sz. melléklet).

7. A pályázat benyújtásának módja:

A pályázatokat a Tudományos és Technológiai Minisztérium által megjelölt elektronikus elérhetőségre kell benyújtani:
1. magyar nyelven;
1. kizárólag elektronikus levélben, a palyazat.navu@ttm.gov.hu címre, aláírt PDF formátumban, elektronikus aláírással ellátva;
1. az elektronikus levél tárgyában az alábbi tárgykódot szükséges feltüntetni: „PÁLYÁZAT_NAVÜ_ÜGYVEZETŐ”.


8. A pályázatok beérkezésének határideje:

2026. november 9. (hétfő) 23:59 napjáig.

Határidőben benyújtottnak az a pályázat minősül, amely eddig az időpontig a megjelölt elektronikus címre beérkezik. A határidőn túl benyújtott pályázat nem kerül értékelésre. 


9. A pályázat értékelésének folyamata:

I. szakasz – A személyes meghallgatásra behívott pályázók kiválasztása (várhatóan 2026. november 16-ig)
II. szakasz – Személyes meghallgatás (várhatóan 2026. november 23-ig)
III. szakasz – Döntés (várhatóan 2026. november 30-ig)

A formai és tartalmi feltételeknek megfelelő pályázatok előszűrését és a személyes meghallgatásokat követően a Tudományos és Technológiai Minisztérium saját mérlegelési jogkörében dönt, melynek eredményéről a pályázók e-mailben tájékoztatást kapnak. A döntés előkészítésében a Tudományos és Technológiai Minisztérium szakértői, valamint további szakértők vesznek részt. A pályázat keretében nincs lehetőség hiánypótlásra, az elbírálás a benyújtott adatok és pályázati dokumentumok alapján történik.

Adatkezelés:

A pályázat kiírója és egyben az Adatkezelő: a Tudományos és Technológiai Minisztérium (TTM – székhelye: 1011 Budapest, Vám utca 5-7., elérhetősége: ugyfelszolgalat@ttm.gov.hu, képviselője: Tanács Zoltán, miniszter). Az adatkezelés jogalapja: az Adatkezelő pályázat lefolytatásához és a gazdasági társaság vezetőjének kiválasztásához fűződő jogos érdeke. A kezelt adatok köre: a pályázó természetes személy neve, lakcíme, elérhetősége (telefonszáma, email címe), a pályázati felhívásban megjelölt végzettségek, képesítések igazolásáról szóló dokumentumok és a pályázati anyagban a pályázó által közölt adatok. Az adatkezelés időtartama: A pályázat beérkezésétől a pályázat végső elbírálásának napját követő 60. napig, de legkésőbben 2027. március 31. napjáig. A formai okból visszautasított pályázatokat az elbírálást követő napig, az elbírált, de nem nyertes pályázatokat pedig a végső elbírálást követő 60. napig az Adatkezelő megsemmisíti. Az Adatkezelő fenntartja a jogot, hogy a pályázatok érdemi tartalmát – a személyes adatok felismerhetetlenné tétele mellett – nyilvánosságra hozza. Adatbiztonsági szabályok: a pályázatot fogadó email cím kezelője a Tudományos és Technológiai Minisztérium. A pályázatok feldolgozása során az Adatkezelő külső szolgáltatást és adatfeldolgozói támogatást nem vesz igénybe. Jogorvoslat: Az adatkezeléssel kapcsolatos jogorvoslati kérelmet a Nemzeti Adatvédelmi és Információszabadság Hatóság (NAIH) részére lehet előterjeszteni (1055 Budapest, Falk Miksa utca 9-11., további információ az alábbi aloldalon érhető el: https://www.naih.hu/adatkezeles-erintettjekent-fordulok-a-hatosaghoz/adatvedelmi-hatosagi-eljaras-gdpr) 

Kapcsolattartás:

A pályázattal kapcsolatos esetleges kérdéseket szintén a fenti e-mail-címre lehet küldeni, a Tudományos és Technológiai Minisztérium válaszadása mérlegelés alapján történik. A kapcsolattartás nem irányulhat a pályázat előzetes tartalmi értékelésére.

Budapest, 2026. október 30.


1. sz. melléklet
ÖNÉLETRAJZ
Személyes és szakmai adatok
1. Személyes adatok
	ARCFÉNYKÉP
	Vezetéknév / Utónév: 
1.2. Vezetéknév/Utónév: 
1.3. Születési név: 
1.4. Anyja neve: 
1.5. Nem: 
1.6. Születési hely, idő: 
1.7. Családi állapot: 
1.8. Állampolgárság: 
1.9. Lakcím: 
1.10. Telefonszám(ok), E-mail: 


2. Betöltött / betölteni kívánt munkakör
	Munkakör megnevezése
	


3. Szakmai tapasztalat
A szakmai tapasztalatokat időrendi sorrendben, lehetőleg a legutóbbi munkaviszonnyal kezdve kell feltüntetni.
	3.1. Időtartam
	

	3.2. Foglalkozás / beosztás / jogviszony
	

	3.3. Főbb tevékenységek és feladatkörök
	



	3.4. Munkáltató neve és címe
	


	3.5. A jogviszony megszűnésének / megszüntetésének jogcíme
	


További szakmai tapasztalat: Az alábbi táblázat másolható minden további munkaviszonyhoz / jogviszonyhoz.
	Időtartam
	 /  /  –  /  / 

	Foglalkozás / beosztás / jogviszony
	

	Főbb tevékenységek és feladatkörök
	


	Munkáltató neve és címe
	

	Megszűnés / megszüntetés jogcíme
	



4. Tanulmányok
	4.1. Végzettség / képesítés megnevezése
	

	4.2. Oktatást / képzést nyújtó intézmény neve
	

	4.3. Egyetemi / főiskolai végzettség esetén a kar
	

	4.4. Tagozat
	

	4.5. Diploma minősítése
	

	4.6. Diplomamunka / szakdolgozat címe és minősítése
	


	4.7. Főbb tárgyak / gyakorlati képzés
	


	4.8. Időtartam
	


További tanulmányok / képzések: A fenti blokk szükség szerint megismételhető.
5. Készségek és kompetenciák
5.1. Nyelvismeret – az Europass önértékelési rendszer szerint
	Nyelv
	Szövegértés
	Beszéd
	Írás
	Okmánnyal igazolt nyelvismeret

	
	
	
	
	

	
	
	
	
	

	
	
	
	
	

	
	
	
	
	


Europass szintjelölés: A1 / A2 / B1 / B2 / C1 / C2.  A szintet külön a szövegértés, beszéd és írás esetében lehet megadni.
6. Szakmai és tudományos eredmények bemutatása
	Szakmai eredmény / teljesítmény
	Időszak
	Betöltött szerep, személyes hozzájárulás
	Eredmény / hatás

	
	
	
	

	
	
	
	

	
	
	
	

	
	
	
	


Megjegyzés: A sablon a megadott tartalmi elemeket tartalmazza, és szabadon bővíthető további szakmai tapasztalatokkal, tanulmányokkal, készségekkel és kompetenciákkal.


2. sz. melléklet
ÖSSZEFÉRHETETLENSÉGI ÉS KIZÁRÓ OKOKRA VONATKOZÓ NYILATKOZAT
a Nemzeti Adatvagyon Ügynökség Kft., ügyvezetői tisztségének betöltésére kiírt pályázathoz
	Név:
	 

	Születési hely, idő:
	 

	Anyja neve:
	 


 
Alulírott, büntetőjogi felelősségem tudatában az alábbi nyilatkozatokat teszem.
1. Büntetlen előélet
Nyilatkozom, hogy a megpályázott munkakör betöltésére vonatkozó, az álláspályázati kiírásban a munka törvénykönyvéről szóló 2012. évi I. törvény 11. §-a alapján meghatározott, büntetőjogi előélettel összefüggő foglalkoztatási feltételeknek megfelelek.
2. Összeférhetetlenség
A Munka Törvénykönyvéről szóló 2012. évi I. törvényének 211. § (1) és (2) bekezdésében foglaltak alapján

	☐ Kijelentem, hogy velem szemben összeférhetetlenségi ok nem áll fenn.
	☐ Kijelentem, hogy velem szemben az alábbi, jogszerűen megszüntethető összeférhetetlenségi ok áll fenn, és kinevezésem esetére vállalom annak megszüntetését:


 
	
	 

	
	 



3. A pályázatban foglaltak valódisága
Nyilatkozom, hogy a pályázatomban foglalt adatok, tények és nyilatkozatok a valóságnak megfelelnek, és a csatolt másolatok az eredeti okiratokkal mindenben megegyeznek.
Alulírott kijelentem, hogy a jelen nyilatkozat 1., 2. és 3.  pontjában foglalt nyilatkozatokat a jelen okirat aláírásával egyidejűleg, együttesen teszem meg, és az azokban foglalt adatok és tények a valóságnak megfelelnek, illetve hiánytalanok.
 
Kelt: ……………………………………, 2026. ………………………… hó ……… nap
 
………………………………………………………
a pályázó aláírása


3. sz. melléklet
NYILATKOZAT A SZEMÉLYES ADATOK KEZELÉSÉRŐL
a Nemzeti Adatvagyon Ügynökség Kft., ügyvezetői tisztségének betöltésére kiírt pályázathoz
	
Név:
	 

	Születési hely, idő:
	 

	Anyja neve:
	 


 
Jelen nyilatkozat aláírásával és a pályázatom és mellékleteinek benyújtásával kijelentem, hogy az abban foglalt adatok kezeléséhez hozzájárulok.
Tudomásul veszem, hogy a pályázati eljárás során akár a beküldött pályázatban, akár meghallgatás keretében közölt személyes és különleges személyes adataim kezelésére a kiválasztási eljárás lefolytatása céljából kerül sor.

















Kelt: ……………………………………, 2026. ………………………… hó ……… nap
 
………………………………………………………
a pályázó aláírása

